CELEX: 22018D0433
Language: mt
Date: 2016-09-23 00:00:00
Title: Deċiżjoni tal-Kumitat Konġunt taż-ŻEE Nru 175/2016 tat-23 ta’ Settembru 2016 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2018/433]

22.3.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 80/17
               
            DEĊIŻJONI TAL-KUMITAT KONĠUNT TAŻ-ŻEE
      Nru 175/2016
      tat-23 ta’ Settembru 2016
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2018/433]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva Delegata tal-Kummissjoni (UE) 2016/1028 tad-19 ta’ April 2016 li temenda, għall-finijiet tal-adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni li għandha x’taqsam maċ-ċomb fl-istann tal-konnessjonijiet elettriċi għas-sensers tal-kejl tat-temperatura f’ċertu apparat (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva Delegata tal-Kummissjoni (UE) 2016/1029 tad-19 ta’ April 2016 li temenda, għal fini ta’ adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għal anodi tal-kadmju f’ċelloli Hersch għal ċerti sensuri tal-ossiġenu użati fi strumenti ta’ monitoraġġ u kontroll industrijali (2) għandha tiġi inkorporata fil-Ftehim ŻEE.
               
            
                  (3)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-inċiżi li ġejjin huma miżjuda mal-punt 12q (id-Direttiva 2011/65/UE tal-Parlament Ewropew u tal-Kunsill) tal-Kapitolu XV tal-Anness II tal-Ftehim ŻEE:
      
                  “—
               
               
                  
                     32016 L 1028: Id-Direttiva Delegata tal-Kummissjoni (UE) 2016/1028 tad-19 ta’ April 2016 (ĠU L 168, 25.6.2016, p. 13),
               
            
                  —
               
               
                  
                     32016 L 1029: Id-Direttiva Delegata tal-Kummissjoni (UE) 2016/1029 tad-19 ta’ April 2016 (ĠU L 168, 25.6.2016, p. 15).”
               
            Artikolu 2
      It-testi tad-Direttivi Delegati (UE) 2016/1028 u (UE) 2016/1029 bil-lingwa Iżlandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-24 ta’ Settembru 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
      
         Magħmul fi Brussell, it-23 ta’ Settembru 2016.
         
            
               Għall-Kumitat Konġunt taż-ŻEE
            
            
               Il-President
            
            Bergdís ELLERTSDÓTTIR
         
      
      
         (1)  ĠU L 168, 25.6.2016, p. 13
      
      
         (2)  ĠU L 168, 25.6.2016, p. 15
      
      
         (*1)  Ma huma indikati l-ebda rekwiżiti kostituzzjonali.